Kui viimases voorus tegi oma pakkumise kaks ettevõtet, siis läbirääkimisi pidas Tallinna Sadam kokku ca kümnekonna transiidiettevõttega. Sisuliselt Tallinna Sadama esindajad kas kohtusid või pidasid läbirääkimisi kõigi suuremate ja projektist huvitatud tegijatega sel turul. Riigihangete Vaidlustuskomisjon on tunnistanud  konteinerterminali konkursi õiguspäraseks, leping pakkumise võitnud Rail Garantiga allkirjastatud ning esimesed ettevalmistused terminali käivitamiseks tehtud. Konteinerterminali pakkumise kaotanud ettevõte vaidlustas otsused ka kohtus, kuid nii Tallinna Ringkonnakohus kui Harju maakohus jättis kaebused rahuldamata ning otsused jõusse.